Május 17-én, szombat délelőtt a „Csillagösvény a Dunántúlon”elnevezésű programkörút keretében, Böjte Csaba atya volt a Közi Horváth József Népfőiskola vendége. Csaba testvérszentmisét mutatott be – melynek kezdetén Barbély Enikő köszöntötte a vendéget - a Szent László templomban – Szarka Gábor plébánossal -, ahol prédikációjában Szent Józsefet állította középpontba, életét példaként ajánlva mindenkiszámára. Az ünnepi szentmise a tusnádfürdői Szent László Gyermekvédelmi Központ lányainak énekeivel ért véget. A szentmisét követően Szalai Viktor népfőiskolai alapító köszöntötte a jelenlévőket. Közi Horváth József gondolatait kölcsönvéve úgy fogalmazott, „az apostolkodás parancsa vonatkozik a hívekre éppen úgy, mint a papokra. Csak a feladatkör más…” – mintegy célozva arra, hogy a Csaba testvér által végzett apostolkodás, egyénenként mindenki számára legyen az élet bármely területén, mindannyiunk feladata és kötelessége. Előadásában Böjte atya hangsúlyozta, hogy mindig kell, hogy legyen időnk egymásra, az örömre és Jézus szeretetére. A több száz hívet vonzó rendezvény dedikálással zárult.